شه‌فه‌ق نيوز/ شماره‌يگ تيرۆريست له‌ تيرۆريسته‌يل ريكخرياگ داعش، په‌لاماريگ ئه‌را بان كه‌مپ شه‌هيد روسته‌م جودى ئه‌نجامدا ك په‌نابه‌ره‌يل له‌ كوردستان توركيا گرته‌سه‌ خوه‌ى له‌ باشوور مه‌خمور.
له‌و باوه‌ته‌و، سه‌رچه‌وه‌يگ ئاگادار له‌ كه‌مپه‌گه‌ ئه‌را شه‌فه‌ق نيوز وت: تيرۆريسته‌يل داعش په‌لامار ئه‌و كه‌مپه‌ دانه‌و هيزه‌يل پاسه‌وان كه‌مپه‌گه‌يش له‌ليان هاتنه‌سه‌ ده‌س و جه‌نگ له‌ناونى هه‌ردوگلا رويداگه‌.
جى باسه‌، كه‌مپ په‌نابه‌ره‌يل مه‌خمور ئه‌كه‌فێده‌ نزيك هه‌ولێر پايته‌خت هه‌رێم كوردستان و حاڵ حازر نزيكه‌ى 1500 خيزان په‌نابه‌ر له‌ كوردستان باكوور(كورد توركيا)له‌تى له‌ساڵ 1994ه‌و جيگيرن له‌ئه‌نجام ويرانكردن ئاوايه‌يليان له‌لايه‌ن سوپالا توركييه‌و ك روێ له‌ خاكه‌يل هه‌رێم كردن.
